**Напомена**: Mодел уговора представља садржину уговора који ће бити закључен са изабраним понуђачем. Понуђачи су дужни да попуне модел уговора и доставе га у понуди, чиме потврђују да се слажу са садржином.

**УГОВОР О ЈАВНОЈ НАБАВЦИ ДОБАРА**

**НАБАВКА ЕЛЕКТРИЧНЕ ЕНЕРГИЈЕ ЗА ПОТРЕБЕ ГО САВСКИ ВЕНАЦ, ЈН 2025/20**

**Закључен између:**

**Градска општина Савски венац**, са седиштем у Београду, улица Кнеза Милоша бр. 69, ПИБ 102759230, Матични број: 07031386, Број рачуна: 840-16640-66, Министарство финансија, Управа за трезор, коју заступа Милош Видовић, председник општине (у даљем тексту: Купац)

и

Понуђача:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

са седиштем у \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, улица \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ПИБ: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Матични број: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Број рачуна: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Назив банке: \_\_\_\_\_\_\_\_\_\_\_\_\_\_\_\_\_\_\_\_\_\_\_\_,

кога заступа \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(у даљем тексту: Снабдевач),

**(у случају да понуду доставља група понуђача:)**

Члан групе понуђача: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(пун назив или скраћени назив из АПР-а члана групе понуђача)

са седиштем у \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, улица \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ бр. \_\_\_\_\_\_, ПИБ: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, Матични број: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

**ОСНОВ УГОВОРА:** Одлука Председника ГО Савски венац о спровођењу поступка јавне набавке бр.I-03-06-8.182/2025 од 23.6.2025. године и Одлука Председника ГО Савски венац о додели уговора у поступка јавне набавке бр. I-03-06-8.\_\_\_/2025 од .\_\_\_\_\_\_.2025. годинe

**ОПШТЕ ОДРЕДБЕ**

Уговорне стране констатују:

* Купац је на основу члана 52 Закона о јавним набавкама („Сл. Гласник РС“ бр. 91/19 и 92/2023) и Oдлуке Председника општине Савски венац о спровођењу поступка јавне набавке, спровео предметни поступак
* Процењена вредност јавне набавке износи: \_\_\_\_\_\_\_\_\_\_ динара без ПДВ-а (попуњава Купац);
* да је Јавни позив и конкурсна документација објављен на Порталу јавних набавки и на интернет страници Купац;
* да је Јавни позив објављен на Порталу службених гласила РС и база прописа;
* да је у поступку јавне набавке понуду доставило \_\_\_\_\_\_\_\_\_\_ понуђача (попуњава Купац)
* да је Снабдевач доставио понуду од \_\_\_\_\_\_\_\_\_ (попуњава Купац), која у потпуности одговара спецификацији из конкурсне документације, која се налази у прилогу Уговора и саставни је део Уговора;
* да је Комисија за јавну набавку, у складу са чл. 145, Закона о јавним набавкама сачинила Извештај о поступку јавне набавке, а Председник Општине је у складу са чл. 146. Закона, донео Одлуку о додели уговора

**Предмет уговора**

**Члан 1.**

Снабдевач се обавезује да Купцу испоручи електричну енергију, а Купац да преузме и плати електричну енергију испоручену у утрошеним количинама и на начин утврђен овим уговором, а у складу са Техничком спецификацијом, Обрасцем структуре цене, који су саставни део понуде Снабдевача бр. \_\_\_\_\_\_\_\_\_\_ од \_\_\_\_\_\_\_\_\_\_\_\_. године,(**попуњава купац**) у свему у складу са свим важећим законским и подзаконским прописима који регулишу испоруку електричне енергије.

**Члан 2.**

Уговорне стране обавезу испоруке и продаје, односно преузимања и плаћања електричне енергије врше према следећем:

* Врста продаје: потпуно снабдевање електричном енергијом са балансном одговорношћу
* Капацитет испоруке: јединична цена Kwh
* Количина енергије: на основу остварене потрошње Купца
* Место испоруке: Сва обрачунска мерна места Купца прикључена на дистрибутивни систем у категорији потрошње на ниском напону и широка потрошња, у складу са постојећим ознакама ЕД из табеле бр. 2 Техничке спецификације.

**Члан 3.**

Снабдевач се обавезује да врста и ниво квалитета испоручене електричне енегије буде у складу са свим важећим законским и подзаконским прописима који регулишу испоруку електричне енергије.

Снабдевач се обавезује да испорука електричене енергије буде у складу са Одлуком о усвајању правила о раду тржишта електричне енергије ("Сл.гласник РС" бр.120/2012 и 120/2014), Правилима о раду дистрибутивног система и Уредбом о условима испоруке елeктричне енергије, односно у складу са свим важећим законским и подзаконским прописима који регулишу испоруку електричне енергије

Трошкове на основу уговора, Снабдевач ће, у оквиру рачуна, фактурисати Купцу сваког месеца, на основу обрачунских величина за места примопредаје (мерна места) Купца, уз примену ценовника за приступ систему за дистрибуцију електричне енергије, а у складу са методологијама за одређивање цена („Службени гласник РС“, бр. 105/12, 84/13, 87/13, 143/14, 65/15, 109/15, 98/16, 99/18, 158/20, 71/21, 141/22, 101/24).

**Вредност уговора-цена**

**Члан 4.**

Укупна цена предметне набавке добара за период трајања уговора износи \_\_\_\_\_\_\_\_\_\_\_\_\_\_\_\_\_\_\_\_\_ динара без ПДВ (словима: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_) и једнака је процењеној вредности јавне набавке.

Цена се увећава на основу обрачуна ПДВ по стопи од 20%, тако да износи: \_\_\_\_\_\_\_\_\_\_\_\_\_\_\_\_ динара (словима:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_динара). **(попуњава купац)**

Уколико је закључно са последњим даном важења уговора вредност испоручених добара нижа од вредности наведене у ставу 1 овог члана Уговора, уговорне стране су сагласне да обе стране имају дуговања, односно потраживања само до вредности испоручених добара.

Акциза за утрошену електричну енергију није урачуната у цену активне електричне енергије.

У цену из става 1. овог члана уговора нису урачунати трошкови приступа и коришћења система за дистрибуцију електричне енергије, као ни накнаде за подстицај повлашћених произвођача ел.енергије.

Уговорне стране чине неспорним да је Снабдевач у обавези да добра из члана 1 уговора испоручи по ценама КWH и орјентационим количинама из Понуде бр. \_\_\_\_\_\_\_ од \_\_\_\_\_\_\_\_\_\_\_\_\_\_\_\_ 2025. године (**попуњава купац)**

Снабдевач се обавезује да за утрошену електричну енергију, испостави Купцу Месечну фактуру-рачун на основу обрачунских величина за места примопредаје Купца, уз примену ценовника за приступ систему за дистрибуцију електричне енергије, а у складу са методологијама за одређивање цена.

Цена КWH је дата у Обрасцу структуре цена, односно Понуди Снабдевача и подложна је променама, jeр у току трајања уговора, може доћи до промене цена обрачунских величина активне електричне енергије услед објективних околности у случају одобравања нових цена електричне енергије од стране Савета Агенције за енергетику, на основу одредаба из Закона о енергетици ('Сл. гласник РС', бр. 145/2014, 95/2018 - др. закон, 40/2021, 35/2023 - др. закон, 62/2023 и 94/2024), а што је ближе регулисано у члану 17 и 18. Уговора.

**Члан 5**.

Међу уговорним странама је неспорно да Снабдевач сноси све ризике, као и све припадајуће и зависне трошкове у вези са преносом и испоруком електричне енергије до места испоруке. Снабдевач је дужан, сагласно одредбама из члана 188. став 3. Закона о енергетици , да пре испоруке закључи:

1) уговор којим је уредио своју балансну одговорност, а којим су обухваћена и места примопредаје тог крајњег купца и

2) уговор о приступу систему са оператором система на који је објекат крајњег купца прикључен,

под претњом последица због пропуштања, што је ближе регулисано у чл 19.Уговора.

**Члан 6.**

Купац је дужан да све обавезе по основу рачуна за утрошену струју која доспевају на наплату у току 2025. године изврши у складу са обезбеђеним средствима у Финансијском плану купца за ту буџетску годину .

Обавезе које доспевају у наредним буџетским годинама биће реализоване највише до износа средстава која ће им за ту намену бити одобрена у 2026. и 2027 години на основу Одлука о буџету Градске општине Савски венац за 2026. годину и 2027. годину, а све у складу са Уредбом о критеријумима за утврђивање приходе расхода и условима и начину прибављања сагласности за закључивање одређених уговора који, због природе расхода, захтевају плаћање у више година („Сл. Гласник РС“ број 21/2014 и 18/2019).

**Место испоруке**

**Члан 7.**

Места испоруке су постојећа обрачунска мерна места Купца прикључена на дистрибутивни систем у категорији потрошње на ниском напону и широкој потрошњи у складу са ознакама ЕД из Табеле бр. 2 дате у техничкој спецификацији конкурсне документације.

**Рачун утрошене електричне енергије**

**Члан 8.**

Очитавање бројила електричне енергије на основу чл. 136. став 1. тачка 27) Закона о енергетици врши Оператор дистрибутивног система електричне енергије који је дужан да обезбеди податке о потрошњи и производњи електричне енергије на основу очитавања бројила електричне енергије које испуњава прописане метролошке захтеве или утврђених профила потрошње до дванаестог у месецу за претходни месец и у року од три дана обезбеди оператору преносног система, купцу, произвођачу и снабдевачу приступ подацима.

У случају да уговорне стране нису сагласне око количине продате, односно преузете електричне енергије, као валидан податак користиће се податак оператора система.

На основу документа о очитавању утрошка, Снабдевач издаје Купцу рачун за испоручену електричну енергију, који садржи исказану цену електричне енергије, обрачунски период као и исказану цену пружених посебно уговорених услуга, као и накнаде прописане законом, порезе и остале обавезе или информације из члана 144. Закона о енергетици.

Снабдевач рачун доставља поштом.

**Услови и начин плаћања преузете електричне енергије**

**Члан 9.**

Купац је дужан да плати рачун по пријему оригиналног рачуна до 15 дана од дана пријема фактуре.

У случају да Купац не плати рачун у року из става 1, дужан је да Снабдевачу , за период доцње плати и затезну камату прописану законом~~.~~

Купац ће извршити плаћање на пословни рачун Снабдевача, по писменим инструкцијама назначеним на самом рачуну, са позивом на број рачуна који се плаћа.

Сматраће се да је Купац измирио обавезу када Снабдевачу уплати на рачун укупан износ цене за преузету електричну енергију.

**Средства обезбеђења извршења уговорних обавеза**

**Члан 10.**

Уговорне стране су сагласне да у случају да снабдевач не испуни обавезе дефинисане Уговором и понудом и не поступи по примедбама купца, купац може уновчити средство финансијског обезбеђења поднето од стране Снабдевача на име доброг извршења посла.

Уговорне стране су сагласне да је средство обезбеђења извршења уговорних обавеза бланко соло меница безусловна и платива на први позив, регистована у регистру Народне банке Србије, са меничним писмом/овлашћењем на износ од 10% од вредности уговора без ПДВ-а, као гаранцију за добро извршење посла са роком важења је 30 (тридесет) дана дужим од дана истека рока за коначно извршење посла.

Истовремено са предајом бланко соло менице као гаранција за добро извршење посла, снабдевач предаје купцу и копије картона с депонованим потписима овлашћених лица снабдевача, као и менично овлашћење купцу, да меницу може попунити у складу с уговором, како би се намирио у случају неиспуњења уговорних обавеза снабдевача, и копију захтева за регистрацију менице, овереног од своје пословне банке.

Меницу као гаранцију за добро извршење посла Купац ће наплатити у целости у случају да снабдевач својом кривицом уговорену обавезу не испуни у уговореном обиму, року и квалитету, за све време трајања Уговора.

Након истека рока из става 2. овог члана, Купац је дужан да на писмени захтев снабдевача врати меницу са меничним овлашћењем.

**Инструменти обезбеђења плаћања**

**Члан 11.**

Купац се обавезује да на дан закључења Уговора, преда Снабдевачу, као инструмент обезбеђења плаћања 4 (четири) бланко менице са клаузулом „без протеста“ и пратећу документацију:

* Менично овлашћење (број меничних овлашћења је исти као број меница)
* Оригинал Захтева за регистрацију/брисање меница;
* Копију овереног картона депонованих потписа меничног дужника за располагање средствима Крајњег купца оверену од стране банке да је верна оригиналу;
* ОП образац (потврда о лицу које је овлашћено за заступање правног лица меничног дужника и које је као такво уписано у регистар надлежног органа).

Уколико меница није потписана од стране законског заступника који је истовремено и лице које се налази на картону депонованих потписа, неопходан документ је и посебно пуномоћје законског заступника за преузимање меничне обавезе за лице –потписника менице.

Снабдевач може, након претходног упозорења Крајњег купца, активирати меницу и наплатити износ доспелог и неизмиреног дуга, након истека рока из члана 9. овог уговора.

Крајњи купац је дужан да у случају активирања менице у складу са ставом 3. овог члана, на захтев Снабдевача преда нову бланко меницу, у року од 30 дана од дана пријема захтева, при чему се нова меница предаје са својствима прописаним у ставу 1. овог члана. У супротном Снабдевач има право да раскине Уговор.

**Уговорна казна**

**Члан 12.**

Уколико Снабдевач не испуни или делимично испуни испоруку добара у обиму и квалитету као што је дефинисано Уговором и Понудом снабдевача или не поступи по рекламацији купца, сагласан је да за сваки дан закашњења плати купцу на име уговорне казне износ од 0,5 промила од укупне цене вредности наручених, а не извршених уговорених обавеза, а уколико вредност укупне казне пређе износ од 5% од укупне уговорене вредности уговора без ПДВ, уговор се сматра раскинутим.

Одредбе Уговора о уговорној казни неће се примењивати ако је немогућност испуњења настала услед недозвољених радњи купца и у случају немогућности испуњења уговора према Закону о облигационим односима.

**Праћење извршења уговора и рекламација**

**Члан 13.**

Купац се обавезује да одмах након закључења Уговора, посебним решењем именује лице задужено за праћење извршења уговора и о томе одмах обавештава Снабдевача, који се обавезује да одреди лице задужено за комуникацију и праћење извршења Уговора ради успостављања комуникације са овлашћеним лицем Купца у циљу правилне и благовремене реализације уговора.

Комуникација лица за праћење уговора је искључиво писаним путем или у електронској форми. Настале ситуације решавају споразумно или путем рекламације.

**Члан 14.**

Уговорне стране су сагласне да сарађују по свим питањима у току трајања уговора .

Уговорне стране су сагласне да Купац , у случају недостатака у квалитету и обиму испоручених добара која су предмет уговора, преко лица које одреди за праћење извршења уговора доставља рекламацију-приговор у предвиђеном року у писаном облику а снабдевач се обавезује да исту реши у предвиђеном року, тако што ће се изјаснити писаним путем на наводе из рекламације

Рок за подношење приговора на квалитет добара је 15 дана, од дана доспећа рачуна, када се ради о приговору на износ рачуна, односно 30 дана, од дана испоруке добара, када се ради о приговору на квалитет добра.

Уговорне стране су сагласне да у случају када је Купац уложио рекламацију на висину месечног рачуна или на квалитет испоручених добара, Купац задржава право да одбије електронски регистровану фактуру, док решавања рекламације, у складу са чл. 10 Закона о електронском фактурисању („Сл. Гласник РС“ бр. 44/21, 129/21, 138/22, 92/23 и 94/24).

Купац задржава и право да тражи накнаду штете, ако је штета настала као последица радњи снабдевача због недостатака у квалитету и обиму уговорених предметних добара.

Снабдевач не одговара за штету,која је настала ако је квалитет испорученог добра мањи од прописаног или уговореног због објективних узрока који се нису могли предвидети, избећи односно уклонити (виша сила), као и због благовремено најављених радова на одржавању мрежа.

Снабдевач је дужан да у року од 15 дана од дана подношења приговора достави Купцу одговор у писаном облику, којим може у зависности од утврђеног чињеничног стања:

* прихватити основани захтев за умањење износа месечног рачуна и накнаду штете,ако је иста наступила због радњи снабдевача које су утицале на мањи квалитет или обим од уговореног,
* одбити захтев, наводећи чињенице и доказе на основу којих је утврђен износ задужења за испоручена добра, односно утврђен квалитет испоручених добара.

Уговорне стране сагласно утврђују да у случају да снабдевач реши у року рекламацију Купца, тако што одбије приговор Купца или у предвиђеном року не достави одговор на рекламацију Купца, а да снабдевач није поступио по примедбама из приговра, Купац може покренути спор пред надлежним судом.

**Накнада штете**

**Члан 15.**

Уговорне стране су сагласне да ће у случају настанка штете повредом одредби овог уговора, уговорна страна која је проузроковала штету, накнадити другој страни стварну штету, у складу са законом.

**Резервно снабдевање**

**Члан 16.**

У случају потребе за резервним снабдевањем које искаже крајњи купац електричне енергије, под условима дефинисаним Законом о енергетици, резервно снабдевање ће извршити резервни снабдевач којег Влада Републике Србије одређује на основу спроведеног поступка јавног тендера.

**Виша сила**

**Члан 17.**

Виша сила ослобађа Снабдевача обавезе да испоручи, а Купца да преузме количине електричне енергије, утврђене уговором за време трајања исте.

Као виша сила, за Снабдевача и за Купца, сматрају се непредвиђени природни догађаји који имају значај елементарних непогода (поплаве, земљотреси, пожари и сл.), као и догађаји и околности који су настали после закључења овог уговора који онемогућавају извршење уговорних обавеза, а које уговорна страна није могла спречити, отклонити или избећи. Под таквим догађајима сматрају се и акти надлежних државних органа и оператора преносног система донети у складу са правилима о раду преносног система, а у циљу обезбеђивања сигурности електроенергетског система.

Уговорна страна која је погођена деловањем више силе обавезна је да обавести другу уговорну страну о почетку и завршетку деловања више силе, као и да предузме потребне активности ради ублажавања последица више силе.

Као виша сила не сматра се наступање околности код Снабдевача да понуђени и прихваћени пословни и технички капацитет из понуде Снабдевача буде редукован, изван одредби претходних ставова овог члана уговора.

**Измена уговора**

**Члан 18.**

Уговорне стране су сагласне да се у случају потребе, измена уговора врши у складу са чланом 155. Закона о јавним набавкама-општа правила о изменама уговора.

**Члан 19.**

Уговор може да се измени због повећања броја потрошача електричне енергије код Наручиоца или услед промене цена обрачунских величина активне електричне енергије услед објективних околности у случају одобравања нових цена електричне енергије од стране Савета Агенције за енергетику, на основу одредаба из чланова 88-93 Закона о енергетици и то може условити измену уговора.

У случају повећања вредности уговора, Наручилац има обавезу да поступи у складу са чланом 156. ЗЈН.

**Период важења уговора**

**Члан 20.**

Уговор се закључује за период до 24 (двадесетчетири) месеца.

Уговор почиње да се примењује почев од дана престанка важења претходно закљученог Уговора о набавци електричне енергије, непрекидно 24 сата сваки дан (радни дан, викенд, државним и верским празником).

У случају промене снабдевача, уговор ступа на снагу даном завршетка законске процедуре промене снабдевача, а најдуже до 21 дан од дана закључења уговора, како је прописанo Законом о енергетици.

Рок трајања уговора може бити и краћи услед утрошка расположивих буџетских средстава, о чему ће Купац обавестити Снабдевача одмах и сматра се да од дана када је послато такво обавештење Снабдевачу, овај Уговор престаје да важи.

Праћење потрошње је обавеза Купца.

**Раскид уговора**

**Члан 21.**

Уговор престаје пре истека рока важења уговора, једностраним раскидом због:

* не испуњавања или неблаговременог испуњавања уговорених обавеза, који свака од уговорних страна може дати у писаној форми,
* уколико Снабдевач у року не закључи уговоре из члана 188 став 3. Закона о Енергетици
* Снабдевач не достави писани одговор на рекламацију Купца у року;
* Снабдевач не реши рекламацију, по приговору Купца у прописаном року

Купац има право на једнострани раскид Уговора и уколико због објективних околности који су у вези са финансирањем Купца, не буде обезбеђено довољно новчаних средстава за комплетну реализацију овог Уговора.

У случају једностраног раскида уговор се сматра раскинутим истеком рока од 30 (тридесет) дана од дана пријема писменог обавештења о раскиду и у том периоду снабдевач је дужан да обезбеди испоруку предметне добара.

У случају немогућности уручења писменог обавештења о раскиду, уговор се сматра раскинутим по истеку рока од 15 дана од дана стављања обавештења о раскиду на огласну таблу ГО Савски венац.

У случају једностраног раскида уговора, уговорне стране су дужне да регулишу сва дуговања и потраживања настала из уговора. Раскид уговора не ослобађа уговараче обавезе да плате сва неизмирена дуговања настала до дана раскида Уговора.

**Завршне одредбе**

**Члан 22.**

На све што овим уговором није детаљно регулисано, примењују се одредбе Закона о енергетици и других закона и подзаконских прописа којима се регулише рад енергетских субјеката, енергетске делатноси и функционисања тржишта електричне енергије у Републици и Закона о облигационим односима ("Сл. лист СФРЈ", бр. 29/78, 39/85, 45/89 - одлука УСЈ и 57/89, "Сл. лист СРЈ", бр. 31/93, "Сл. лист СЦГ", бр. 1/2003 - Уставна повеља и "Сл. гласник РС", бр. 18/2020)**.**

**Члан 23.**

Уговорне стране су сагласне да ће сваки спор који настане у вези са овим уговором, настојати да реше мирним путем у духу добре пословне сарадње.

У случају да се настали спор не може решити мирним путем, спорове из овог уговора решаваће надлежни суд у Београду.

**Члан 24.**

Купац и Снабдевач ће, након потписивања овог уговора, именовати лица која ће бити овлашћена за размену информација и предузимања потребних активности за извршавање овог уговора.

**Члан 25.**

Овај уговор је сачињен у 6 (шест) оригиналних примерака, по три примерка за сваку уговорну страну.